**Obrazac P-12**

****

**OPŠTINA ŠAVNIK**

**POPISNA KOMISIJA**

**Šavnik, 15.11.2023. godine**

Na osnovu člana 16 stav 1 tačka 2 Zakona o popisu stanovništva, domaćinstava i stanova („Sl. list Crne Gore“, br.140/22) popisna komisija u **Opštini Šavnik**, raspisuje

**JAVNI OGLAS**

Za ugovorno angažovanje učesnika/ca za sprovođenje Popisa stanovništva, domaćinstava i stanova koji će se održati od 30. novembra do 15. decembra 2023. godine i to:

**INSTRUKTORA/KI: 5 + 1 rezerva**

OPŠTI USLOVI:

* Punoljetni državljanin/ka Crne Gore;
* Državljanstvo Crne Gore;
* Kvalifikacija nivoa obrazovanja VI, VII1, VII2 i VIII.

POSEBNI USLOVI:

* Da upotrebljava jezik koji se koristi u području koje se popisuje.

PREDNOST ĆE IMATI KANDIDATI KOJI ISPUNJAVAJU I NEKI OD SLJEDEĆIH USLOVA:

* Prebivalište[[1]](#footnote-1) u Opštini Šavnik, za koju aplicira (zbog poznavanja terena);
* Da je lice nezaposleno;
* Iskustvo u realizaciji statističkog istraživanja;
* Iskustvo u održavanju obuka, organizaciji i koordiniranju aktivnosti sa većim brojem lica.

DOKUMENTA KOJA SE PRILAŽU:

* Prijava za učesnike/ce u popisu (Obrazac P-13);
* Kopija važeće lične karte ili uvjerenje o državljanstvu;
* Kopija diplome ili uvjerenja o završenom nivou i vrsti obrazovanja ili dokaz da je lice student/kinja;
* Potvrda sa Zavoda za zapošljavanje Crne Gore za nezaposlena lica ili dokaz da je lice penzioner/ka;
* Dokaz o statističkom iskustvu, kao i iskustvu u održavanju obuka, organizaciji i koordiniranju aktivnosti sa većim brojem lica (ugovor o djelu/potvrda/preporuke).

**POPISIVAČ/ICA: 44 + 2 rezerve**

OPŠTI USLOVI:

* Punoljetni državljanin/ka Crne Gore;
* Državljanstvo Crne Gore;
* Kvalifikacija nivoa obrazovanja IV, V, VI, VII1, VII2 i VIII.

POSEBNI USLOVI:

* Da upotrebljava jezik koji se koristi u području koje se popisuje.

PREDNOST ĆE IMATI KANDIDATI KOJI ISPUNJAVAJU I NEKI OD SLJEDEĆIH USLOVA:

* Prebivalište[[2]](#footnote-2) u Opštini Šavnik, za koju aplicira (zbog poznavanja terena);
* Da je lice nezaposleno;
* Iskustvo u realizaciji statističkog istraživanja.

DOKUMENTA KOJA SE PRILAŽU:

* Prijava za učesnike/ce u popisu (Obrazac P-13);
* Kopija važeće lične karte ili uvjerenje o državljanstvu;
* Kopija diplome ili uvjerenja o završenom nivou i vrsti obrazovanja ili dokaz da je lice student/kinja;
* Potvrda sa Zavoda za zapošljavanje Crne Gore za nezaposlena lica ili dokaz da je lice penzioner/ka;
* Dokaz o statističkom iskustvu (ugovor o djelu/potvrda/preporuke).

Kandidat/kinja se može prijaviti ili za instruktora/ku ili za popisivača/icu.

Prijavu za učesnike/ce u popisu kandidati/kinje mogu preuzeti u prostorijama popisne komisije, Šavnička III, broj 5, Opština Šavnik, počev od 15. novembra i zaključno sa 20. novembrom 2023. godine (za instruktore) od 8 do 15 časova, a za popisivače zaključno sa 22. novembrom do 15 h ili je preuzeti sa sajta Uprave za statistiku: [www.monstat.org](http://www.monstat.org).

Popunjena Prijava za učesnike/ce u popisu i kompletna dokumentacija može se dostaviti lično ili poštom u preciziranom vremenskom periodu, u zatvorenoj koverti svakog radnog dana od 8 do 15 časova, na adresu popisne komisije.

Na koverti je potrebno ispisati naziv mjesta za koje se aplicira (instruktor/ka ili popisivač/ica) i adresa popisne komisije: Šavnička III, broj 5, Opština Šavnik.

Svi kandidati su dužni da potpišu izjavu (data u Prijavi za učesnike/ce u popisu) da će za vrijeme održavanja instruktaže (22 - 24. novembar 2023. godine i 25 - 26. novembar 2023. godine) i sprovođenja popisa (30. novembra - 15. decembra 2023. godine) biti dostupni za popisne aktivnosti.

Spisak kandidata/kinja za instruktore/ke biće objavljen dana **21. novembra 2023. godine**, a spisak kandidata/kinja za popisivače/ice **24. novembra 2023. godine** u kancelariji popisne komisije.

Za dodatne informacije kontakt osoba je Dušan Radanović, telefon: 069 192-833.

**PREDSJEDNIK,**

 **mr Jugoslav Jakić,s.r.**

1. Prebivalište je adresa, naselje gdje lice živi [↑](#footnote-ref-1)
2. Prebivalište je adresa, naselje gdje lice živi [↑](#footnote-ref-2)